Diari Oficial de la Generalitat Valenciana


Sumari del DOGV 9455, del 24-10-2022 (2022/9652)

RESOLUCIÓ de 17 d'octubre de 2022, del director general de LABORA, Servei Valencià d'Ocupació i Formació, per la qual es proveeixen els llocs anunciats per la convocatòria número 115/2022, de 7 de setembre de 2022.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9455

Data del DOGV
:   24-10-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/9652


Data del document
:   17-10-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

RESOLUCIÓ de 17 d'octubre de 2022, del director general de LABORA, Servei Valencià d'Ocupació i Formació, per la qual es proveeixen els llocs anunciats per la convocatòria número 115/2022, de 7 de setembre de 2022. [2022/9652]  
Vista la Resolució de 7 de setembre de 2022, de la Direcció General de Funció Pública, per la qual es convoca la provisió, pel sistema de lliure designació, dels llocs de treball números 6353, 22511, 22250, 22473 i 28884, adscrits a LABORA - Servei Valencià d'Ocupació i Formació (convocatòria número 115/2022; DOGV 9426, 13.09.2022).  
  
Vistos els informes emesos en data 30 de setembre de 2022 per la Direcció General de Funció Pública, relatius al compliment dels requisits de participació per part de les persones sol·licitants en aquesta convocatòria.  
Tenint en compte que les persones seleccionades per a ocupar els llocs esmentats s'hi consideren idònies, ja que han exercit diversos llocs de responsabilitat anàloga o superior a la dels llocs convocats, i en el cas dels sol·licitants dels llocs 22561, 22848 i 28078 ocupen actualment, amb destinació provisional, els respectius llocs als quals opten, i ha quedat acreditada la seua formació, experiència, implicació i professionalitat en l'exercici de les seues funcions. Vistos els mèrits al·legats pel personal aspirant en el seu currículum, així com la seua labor i trajectòria professional que consta en el full de serveis, es considera que posseeixen el perfil professional i les aptituds necessàries per a l'adequat exercici de les responsabilitats dels respectius llocs, i compten amb els coneixements necessaris sobre l'organització, estructura i funcions d'aquest organisme autònom. Es fa constar que, en tots els casos, les persones adjudicatàries són les úniques que han sol·licitat el lloc al qual opten.  
De conformitat amb el que es disposa en la base quarta de la resolució per la qual es convoca la provisió dels llocs pel sistema de lliure designació, així com en l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i fent ús de les atribucions conferides per l'article 14, apartat 1, lletra p, del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA, Servei Valencià d'Ocupació i Formació (DOGV 8990, 07.01.2021), resolc:  
  
  
Primer  
Nomenar María del Carmen González-Madroño Rodríguez, funcionària de carrera del subgrup C2, amb SSS 7979, com a cap de secretaria de director/a general, lloc de treball número 6353, grup C1/C2, complement de destí nivell 16 i complement específic E032, sector general.  
  
  
Nomenar Jesús Manuel Esquiu González, funcionari de carrera del subgrup A1, amb WFA 6634, com a cap del Servei de Recursos Humans, lloc de treball número 22256, grup A1, complement de destí nivell 28 i complement específic E050, sector general.  
  
Nomenar Xavier Vicent Espuig Carbonell, funcionari de carrera del subgrup A1, amb JUW 5694, com a cap del Servei Territorial de Gestió Administrativa i Coordinació d'Espais Labora, lloc de treball número 22693, grup A1, complement de destí nivell 26 i complement específic E047, sector general.  
  
Nomenar Nuria Cantó Bort, funcionària de carrera del subgrup A1, amb XCE 2274, com a cap del Servei de Centres de Formació Professional per a l'Ocupació, lloc de treball número 22222, grup A1, complement de destí nivell 28 i complement específic E050, sector general.  
  
  
Nomenar María José Moragues Terrades, funcionària de carrera del subgrup A1, amb QAO 9469, com a cap del Servei de Col·laboració en Orientació i Intermediació Laboral, lloc de treball número 28636, grup A1, complement de destí nivell 28 i complement específic E050, sector general.  
  
Segon  
El cessament en l'actual lloc de treball del personal nomenat en els llocs 6353, 22605, 22502 i 28680 es produirà d'ofici el mateix dia en què es publique la present resolució en el Diari Oficial de la Generalitat Valenciana. La presa de possessió en la nova destinació s'efectuarà l'endemà de la publicació.  
El cessament en l'actual lloc de treball de Jesús Manuel Esquiu González es produirà d'ofici el 31 d'octubre de 2022 i la presa de possessió en el lloc 22687 tindrà efectes de l'1 de novembre de 2022.  
La publicació de la present resolució produirà els efectes de notificació, conforme al que es disposa en l'article 45.1.b) de la Llei 39/2015, d'1 d'octubre, del procediment administratiu comú de les administracions públiques.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant el mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació, o un recurs contenciós administratiu davant el Jutjat Contenciós Administratiu de València, o davant el jutjat contenciós administratiu en la circumscripció del qual tinga la persona demandant el seu domicili corresponent, en el termini de dos mesos a comptar des de l'endemà de la publicació. Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna per a la defensa dels seus interessos.  
  
  
València, 17 d'octubre de 2022.- El director general de LABORA, Servei Valencià d'Ocupació i Formació: Enric Nomdedéu i Biosca.